1993L0025 — DA — 20.11.2003 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Ændret ved:

A1 Tiltrædelsesakt for Østrig, Finland og Sverige C 241 21 29.8.1994 (tilpasset ved Rådets beslutning 95/1EF, Euratom, EKSF) L 001 1 ..









▼B

RÅDETS DIREKTIV 93/25/EØF

af 1. juni 1993

om statistiske undersøgelser af fåre- og gedeproduktionen







RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), og ud fra følgende betragtninger: ud fra følgende betragtninger: Rådets direktiv 82/177/EØF af 22. marts 1982 om statistiske undersøgelser, som medlemsstaterne skal foretage vedrørende bestanden af får og geder ( 3 ), er blevet ændret flere gange; i anledning af de nye ændringer, der skal foretages, bør de nævnte bestemmelser af hensyn til klarheden indarbejdes i en enkelt tekst; medlemsstater, hvis nationale bestand af får og geder kun udgør en ringe procentdel af den samlede bestand i Fællesskabet, bør have mulighed for at begrænse antallet af undersøgelser; det er vigtigt at følge udviklingen i landbrugsbedrifternes struktur i medlemsstaterne; af hensyn til forvaltningen af den fælles landbrugspolitik, særlig markedet for fåre- og gedekød, bør Kommissionen regelmæssigt have adgang til data om udviklingen i bestanden og i produktionen af fåre- og gedekød samt produktionsprognoser; mens medlemsstaternes statistiske kontorer stadig bør have ansvaret for at indsamle og behandle data og tilrettelægge undersøgelsen på nationalt plan, bør Kommissionen varetage koordinering og harmonisering af statistiske oplysninger på EF-plan og fastlægge de harmoniserede metodologier, der er nødvendige for at gennemføre Fællesskabets politik; for at lette gennemførelsen af dette direktiv er et tæt samarbejde mellem medlemsstaterne og Kommissionen stadig påkrævet især gennem Den Stående Landbrugsstatistiske Komité, der er nedsat ved afgørelse 72/279/EØF ( 4 ) — UDSTEDT FØLGENDE DIREKTIV:







AFDELING I

UNDERSØGELSER AF BESTANDEN







A.

På nationalt plan







Hyppighed — undersøgelsesområde

Artikel 1

▼M1

1. Medlemsstaterne foretager hvert år med reference til en dag i november/december en statistisk undersøgelse af fårebestanden på deres område.

▼B

2. Medlemsstaterne foretager en statistisk undersøgelse af gedebestanden, enten i form af en selvstændig undersøgelse eller i form af en samlet undersøgelse af både fåre— og gedebestanden:

a) hvert år med reference ►M1 til en dag i november/december ◄ , hvis medlemsstatens bestand af geder er på 500 000 dyr eller derover

b) mindst en gang hvert femte år, hvis medlemsstatens bestand af geder er på under 500 000 dyr.

3. Medlemsstaterne kan efter anmodning bemyndiges til at anvende administrative kilder i stedet for statistiske undersøgelser i henhold til stk. 1 og 2.

4. Kommissionen træffer afgørelse om de i stk. 3 nævnte anmodninger efter fremgangsmåden i artikel 20.

Artikel 2

1. Ved får forstås i dette direktiv tamdyr af arten ovis og ved geder tamdyr af arten capra.

2. Ved de i artikel 1 omhandlede undersøgelser registreres alle får og geder i landbrugsbedrifter, således som disse defineres af Kommissionen efter fremgangsmåden i artikel 20. De landbrugsbedrifter, der indgår i undersøgelserne, udvælges således, at de tilsammen dækker mindst 95 % af den i den seneste undersøgelse af landbrugsbedrifternes struktur opgjorte fåre- og gedebestand i samtlige ovennævnte bedrifter.

3. Medlemsstaterne supplerer så vidt muligt resultaterne af de i stk. 2 nævnte undersøgelser med et skøn over den del af fåre- og gedebestanden, som ikke er blevet registreret ved disse undersøgelser.







Opdeling i kategorier

Artikel 3

1. Undersøgelserne i henhold til artikel 1 foretages således, at fåre- og gedebestanden mindst opdeles i følgende kategorier:

A. Får i alt: A.1. Moderfår og bedækkede får: A.1.1. mælkeydende får og bedækkede mælkeydende får A.1.2. andre moderfår og bedækkede får A.2. Andre får.

B. Geder i alt: B.1. Geder, som har fået kid, og bedækkede geder: B.1.1. geder, som har fået kid B.1.2. geder, der er førstegangsbedækkede. B.2. Andre geder.

2. De i stk. 1 nævnte kategorier kan ændres efter fremgangsmåden i artikel 20.

3. Definitionen af kategorierne foretages efter fremgangsmåden i artikel 20.







Pålidelighed

Artikel 4

1. De i artikel 1 nævnte undersøgelser foretages som totalundersøgelser eller som repræsentative stikprøveundersøgelser.

2. Stikprøvefejlene i resultaterne af de i artikel 2, stk. 2, nævnte undersøgelser må i hver medlemsstat ikke overstige 2 % (pålidelighedsmargin på 68 %) af det samlede antal får og det samlede antal geder eller et bestemt antal, som fastsættes af Kommissionen efter fremgangsmåden i artikel 20.

3. Herudover træffer medlemsstaterne med hensyn til stikprøvegrundlagene og de i artikel 2, stk. 3, nævnte supplerende skøn de foranstaltninger, som de finder egnede til fortsat at sikre undersøgelsesresultaternes pålidelighed.







Indberetningsfrist

Artikel 5

1. For så vidt angår de i artikel 3, stk. 1, nævnte oplysninger, meddeler medlemsstaterne Kommissionen de foreløbige resultater af undersøgelserne og de supplerende skøn inden den førstkommende 1. marts efter referencemåneden.

2. Medlemsstaterne meddeler Kommissionen resultaterne, jf. artikel 4, stk. 2, af undersøgelserne, og evt. de supplerende skøn, inden den førstkommende 1. april efter referencemåneden.







Undtagelsesbestemmelser

Artikel 6

1. Uanset artikel 3, stk. 1,

a) er underinddelingerne under kategori A.1 frivillige for medlemsstater, hvis fårebestand udgør mindre end 2 500 000 dyr på undersøgelsestidspunktet

b) er underinddelingerne under kategori B.1 frivillige for medlemsstater, hvis gedebestand udgør mindre end 500 000 dyr på undersøgelsestidspunktet

c) opstiller de af artikel 1, stk. 2, litra b), omfattede medlemsstater et skøn over det samlede antal i kategori B uden underinddeling for hvert år, hvor der ikke foretages en undersøgelse

d) er det tilladt de medlemsstater, hvis bestand af får i kategori A.1.1 udgør mindre end 1 % af kategori A.1, at opstille skøn over denne bestand eller at udlede bestandens størrelse af andre kilder.

▼M1

2. Uanset artikel 1 og 5 kan Belgien, Danmark, Nederlandene og Tyskland opstille skøn over fåre- og gedebestanden og Det Forenede Kongerige opstille skøn over gedebestanden i november/december på grundlag af de tal, der fremkommer ved den årlige undersøgelse af bestandene eller ved en undersøgelse af landbrugsbedrifternes struktur, som er foretaget samme år. De meddeler Kommissionen de i artikel 5, stk. 1, nævnte resultater inden den 1. marts og de i artikel 5, stk. 2, nævnte resultater inden den 1. april i året efter referenceåret.

▼B







B.

På regionalt plan







Underinddeling efter områder

Artikel 7

1. De endelige resultater af undersøgelsen opgøres for hver af de underinddelinger efter områder, som fastsættes efter fremgangsmåden i artikel 20.

2. De underinddelinger efter områder, der er nævnt i stk. 1, kan ændres efter fremgangsmåden i artikel 20.







Indberetningsfrist

Artikel 8

Medlemsstaterne meddeler Kommissionen de i artikel 7 nævnte oplysninger inden den 15. maj i det år, som følger efter referencemåneden.







Undtagelsesbestemmelser

▼M1

Artikel 9

Uanset artikel 8:

a) kan Belgien, Nederlandene og Tyskland meddele antallet af får opdelt efter »région/gewest«, »provincie« eller »Länder« for den bestand, der er genstand for den årlige optælling af bestandene eller for en undersøgelse af landbrugsbedrifternes struktur, som er foretaget i de første seks måneder af referenceåret inden den 15. oktober samme år

b) er de af artikel 1, stk. 2, litra b), omfattede medlemsstater fritaget for at foretage en underinddeling efter områder af bestanden af geder.

▼B







C.

Opdeling efter bestandsstørrelse







Størrelsesklasser

Artikel 10

1. I ulige år opdeler medlemsstaterne på nationalt plan de endelige resultater af decemberundersøgelserne efter bestandsstørrelsesklasser, som fastlægges efter fremgangsmåden i artikel 20.

2. Kommissionen kan efter fremgangsmåden i artikel 20 give de medlemsstater, der har anmodet herom, tilladelse til at foretage den i stk. 1 nævnte opdeling efter bestandsstørrelsesklasser for så vidt angår de endelige resultater i de lige år.

3. De i stk. 1 nævnte bestandsstørrelsesklasser kan ændres efter fremgangsmåden i artikel 20.







Indretningsfrist

Artikel 11

Medlemsstaterne meddeler Kommissionen de i artikel 10 nævnte oplysninger inden den 15. maj i det år, som følger efter referencemåneden.







Undtagelsesbestemmelser

▼M1

Artikel 12

Uanset artikel 11 fremkommer oplysningerne om bestandsstrukturen for får og geder i Belgien, Danmark, Nederlandene og Tyskland og om bestandsstrukturen for geder i Det Forenede Kongerige ved den årlige optælling af bestandene eller ved en undersøgelse af landbrugsbedrifternes struktur, som er foretaget i referenceåret; oplysningerne skal indberettes inden den 15. maj det følgende år.

▼B







AFDELING II

SLAGTNINGSSTATISTIK

Artikel 13

1. Medlemsstaterne udarbejder månedlige statistikker over antallet og slagtevægten af de på slagtestederne på deres område slagtede får og geder, hvis kød er egnet til konsum.

I givet fald foretager de desuden et skøn over de slagtninger, der ikke omfattes af opgørelserne, således at oplysningerne dækker samtlige slagtninger på deres område.

2. De i stk. 1 nævnte statistikker udarbejdes for følgende kategorier:

A. Får i alt: A.1. heraf: lam.

B. Geder i alt.

3. Definitionen af den i stk. 1 nævnte slagtevægt og af de i stk. 2 nævnte kategorier fastsættes efter fremgangsmåden i artikel 20.







Indberetningsfrist

Artikel 14

Medlemsstaterne meddeler Kommissionen resultaterne af de i artikel 13, stk. 1, nævnte statistikker senest to måneder efter referencemåneden.







AFDELING III

PRODUKTIONSPROGNOSER

Artikel 15

1. Medlemsstaterne udarbejder på grundlag af resultaterne af undersøgelserne og på grundlag af andre tilgængelige oplysninger for hvert halve kalenderår prognoser over udbuddet af får og geder.

Udbuddet udtrykkes som den indenlandske bruttoproduktion, der omfatter alle får og geder, der er slagtet, samt saldoen af samhandelen mellem Fællesskabets medlemsstater for levende får og geder og udenrigshandelssaldoen for levende får og geder.

2. Definitionen af udbud i stk. 1 kan ændres efter fremgangsmåden i artikel 20.







Indberetningsfrist

Artikel 16

Medlemsstaterne meddeler Kommissionen de i artikel 15, stk. 1, nævnte halvårsprognoser for det indeværende år inden den førstkommende 1. marts efter undersøgelsen.







AFDELING IV

ALMINDELIGE BESTEMMELSER

Artikel 17

Medlemsstaterne meddeler Kommissionen de i artikel 5, 6, 8, 9, 11, 12, 14 og 16 nævnte oplysninger under overholdelse af Rådets forordning (Euratom, EØF) nr. 1588/90 af 11. juni 1990 om fremsendelse af fortrolige statistiske oplysninger til De Europæiske Fællesskabers Statistiske Kontor ( 5 ).

Artikel 18

Kommissionen undersøger i samarbejde med medlemsstaterne:

a) de meddelte resultater

b) de tekniske spørgsmål, der opstår bl.a. i forbindelse med forberedelsen og gennemførelsen af undersøgelserne og opstillingen af skønnene

c) pålideligheden af undersøgelsesresultaterne og skønnene.

Artikel 19

Medlemsstaterne oplyser Kommissionen om enhver metodologisk ændring eller enhver anden ændring, der kan have væsentlig indflydelse på de statistiske resultater. En sådan meddelelse skal ske senest tre måneder efter indførelsen af ændringen. Kommissionen oplyser de øvrige medlemsstater om disse meddelelser i de arbejdsgrupper, der beskæftiger sig med de pågældende spørgsmål.

▼M2

Artikel 20

1. Kommissionen bistås af Den Stående Landbrugsstatistiske Komité, i det følgende benævnt »komitéen«.

2. Når der henvises til denne artikel, anvendes artikel 5 og 7 i afgørelse 1999/468/EF ( 6 ), jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

3. Komitéen vedtager selv sin forretningsorden.

▼B

Artikel 21

1. Direktiv 82/177/EØF ophæves med virkning fra 1. januar 1994.

2. Henvisninger til det ophævede direktiv skal anses som henvisninger til nærværende direktiv.

Artikel 22

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. januar 1994.

Når medlemsstaterne vedtager disse love og bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 23

Dette direktiv er rettet til medlemsstaterne.